હિમાલયની તળેટીમાં બે શિયાળા વિતાવવા પડ્યા હતા ત્યારે પણ મેં દારૂ પીધો નહોતો. ત્યાર બાદ ગુજરાતના જંગલમાં એક આદિવાસી સજ્જનનો મહેમાન થયો ત્યારે તેમનું માન રાખવા અડધો પેગ પીધો. તેમણે પણ વધારે આગ્રહ ન કર્યો. રાતના લીંપણવાળા ઓરડામાં કાથાના ખાટલામાં સુતો. મારા શરીર રૂપી ટ્રેમ્પોલીન પર આખી રાત ચાંચડો નાચ્યા. એક પણ મટકું ઊંઘી ન શક્યો. સવારે મારા સાથીદારને પૂછ્યું કે તેને ઊંઘ આવેલી કે નહિ. તો કહે “દારૂ પી ને સુઈ ગયો તે સવાર સુધી.” ત્યારે સમજાયું કે આદિવાસી અને ગીરીજન ભાઈ બહેનો દારૂ શા માટે પીએ છે. મને લાગે છે કે સુતા પહેલા થોડો દારૂ પીવાની કાયદેસર છૂટ અપાવી જોઈએ. પ્રતિબંધ છાકટા થવા પર હોવો જોઈએ, નહિ કે થોડો પ્રમાણસર પીવા પર.